Sel viisil tabamatuna mööda Eestit rännates (ja olles muide äärmiselt osav konspiraator) sai Roosist rahva erinevate kihtide meeleolude kroonik. Laskmata ennast vähimalgi määral mõjutada ametlikust propagandast, on Roos järelpõlvedele jäädvustanud hulga autentset materjali terrori süvenemisest ja samas üha levivast (passiivsest) vastupanust (Roos puutus kokku ka metsavendadega), inimeste kõikumisest lootuse ja meeleheite vahel.